Tari Pèrèng

jmpl|250x250px|Fèstival tari pèrèngTari Pèrèng (Jawi: تاري ڤيريڠ; Minangkabau: Tari Piring ) èngghi panèka sala sèttong tari tradisional Minangkabau sè asalla ḍâri Sumatera Bârâ', Solok. Tarian arèya anḍi' atraksi ngangghuy pèrèng. Tokang tarina abây-lambâyyaghi pèrèng è tanangnga ètoro'è ghuliyân sè ghâncang bân tarator, ta' kalabân sèttong pèrèng sè locot ḍâri tanangnga. Ghulina jârèya  èkala' ḍâri tèngka'anna silat è Minangkabau otabâ silek.Ḍokumèn Arsip. Èyaksès tangghâl 28 Ḍèsèmber 2025. 

Tari ghânèka èpakalonta sareng Huriah Adam. È arè mangkèn, tari pèrèng èlampa’aghi ka'angghuy ngambâ' tamoy sè moljâ otabâ mokka’ upacara tradisional. Sareng tari Saman, Pendet, bân Jaipong, tarian panèka ampon dhâddhi tari Inḍonèsia sè èkennal sè segghut ètampillaghi è acara-acara promosi pariwisata bân kabhudhâjâ'an Inḍonèsia.

 Sajhârâ 
jmpl|294x294px|Tokang tari pèrèng sè teppa’na nèddhâ' pèrèngse rosak
Saccara tradisional, tarian panèka asalla ḍâri Solok, Sumatera Bârâ'. Menorot legènḍa asal-usul, Tari Pèrèng afungsi mènangka tarian è upacara kalanḍhuwân. Tarian panèka jhughân aropa'aghi sala sèttong wujud seni tradisional sè aghâdhui bânnya' nèlai-nèlai estetika sè tèngghi bân aghâdhui nèlai-nèlai kabhudhâjâ'ân bângatowa lambâ' sè cè' ḍâlemma. Tarian panèka jhughân aropa'aghi ritual sokkor ḍâri masyarakat ghâbây ḍèwa sa'amponna narèma hasèl sè bânnya'. Ritual panèka èlampa'aghi kalabân ngèbâ kurbân ḍâlem ropa kakanan sè èsabâ' è attas pèrèng sambi ajhâlân kalabân ghuliyân sè pancet.

Sa'amponna kaḍâtengngan Islam ka Minangkabau, tarian pèrèng ampon ta’ èghuna’aghi polè mènangka ritual sokkor ḍâ’ ḍèwa. Namong, tarian panèka èghuna'aghi mènangka sarana pangalèburân ghâbây masyarakat umum, èlakoni è acara-acara umum.

 Ciri Khusus 

 Ghuliyân 
Ghuliyânna tari pèrèng sè khas èngghi panèka èpasang ḍuwâ' pèrèng è pa'-dhâpa' tanangnga. Tokang tari alambâyyaghi pèrèng kalabân ghuliyân sè ghâncang, èsellaè kalabân ma'amonyè pèrèng otabâ ḍuwâ' sello' è ghârigghi'ân tokang tari ḍâ' pèrèng sè ètegghu'. È ahèrra tarian, rèng-pèrèng biasana èyontallaghi ka bâbâ, ban tokang tari bhâkal atari è attassa pèrèng sè bellâ.

 Sombher